section_heading: Prvi svjetski rat
paragraph_text: U kolovozu 1916. Schmettow je promaknut u čin general poručnika, te je imenovan zapovjednikom 3. konjičke divizije. Istodobno sa zapovjedništvom navedene divizije, dobiva zapovjedništvo nad korpusom koji je po njemu nazvan Korpus Schmettow. S navedenim korpusom Schmettow sudjeluje u invaziji na Rumunjsku. Za zapovijedanje prilikom zauzimanja većine Rumunjske Schmettow je 11. prosinca 1916. odlikovan ordenom Pour le Mérite. U siječnju 1917. Korpus Schmettow je reorganizacijom postao LXV. korpus, te Schmettow postaje njegovim zapovjednikom. Zapovijedajući LXV. korpusom koji se nalazio u sastavu 7. armije Schmettow je na Zapadnom bojištu sudjelovao u Drugoj bitci na Marni, posljednjem napadu njemačke Proljetne ofenzive.